Зэуэ цIыхуипщI токIуэ
Усть-Джегута къалэм щекIуэкIащ Къэрэшей-Шэрджэсым каратэмкIэ и зэхьэзэуэ зэIуха. Абы хэтыну Iэмал къахукъуэкIащ Кавказ Ищхъэрэм и щIыналъэхэм къикIа сабии 180-м щIигъум.
Къэбэрдей-Балъкъэрым и командэ къыхэхам щыщу зыхэхуа гупхэм япэ увыпIэхэр щаубыдащ тырныауздэсхэу Алихаджиев Чэримрэ Абдуллаев Имамрэ, Налшык щыщ Глищинский Матвей, Акъбаш Ищхъэрэ икIахэу Хьэткъут Анзор, Щомахуэ Алим, Умар Мурат сымэ.
Хъыджэбз цIыкIухэм я зэхьэзэхуэм пашэ щыхъуащ налшыкдэсхэу Щоджэн Аннэрэ Къер Миленэрэ, Акъбаш Ищхъэрэ щыщ Мысыкъуэ Жаннетэ.
Техникэ нэхъыфI къызэригъэлъэгъуам щхьэкIэ саугъэт щхьэхуэ къыхуагъэфэщащ Алихаджиев Чэрим.
Зи цIэ къитIуа спортсмен ныбжьыщIэхэр ягъэхьэзыращ тренерхэу Могилевец Евгений, Нэхущхэ Русланрэ Рустамрэ, Гуэбэшы Аслъэн, Щомахуэхэ Владимиррэ Альбертрэ.
ЖЫЛАСЭ Iэдыщэ.
